Siunčiu Jums keletą klausimų diskusijai po filmo NENORMALI, Norvegija, rež. Martin Lund:

1. Kaip apibūdintumėte pagrindinius filmo herojus: Marių ir Fridą? Kokias jų charakterio savybes išskirtumėte?

2. Kaip manote, kodėl Frida nepritampa savo klasėje ir yra vadinama autsaidere?

3. Kodėl Frida sako, kad nuolat lygina save su kitais ir dėl to laiko save nevykėle?

3. Kokią įtaką daro Mariaus poelgiams jo šeima ir artimų bendraklasių būrys?

4. Kaip pakomentuotumėte šiuos Fridos žodžius Mariui: “- Manau, esi geras berniukas. Tas, kuris daro tai, ko iš jo tikimasi.”?

5. Kaip manote, kodėl Frida taip dažnai bando provokuoti Marių?

6. Kaip Marius reaguoja, kai pamato, kad nufilmuotus jos poelgius kiti mokiniai dalinasi socialiniuose tinkluose?

7. Pakomentuokite, kodėl Marius draugui dėl savo keisto elgesio pameluoja, kad neva turi problemų su miegu, o ne pasako tikrąją priežastį – kad nervinasi, nes jaučia simpatiją klasės autsaiderei Fridai?

8. Kaip manote, kodėl Marius taip reaguoja į jam skirtus tėčio pagyrimus ir dėl to net ima kritikuoti savo šeimą?

9. Mokyklos psichologė po Fridos bandymo atimti sau gyvybę organizuoja mokiniams atvirus pasikalbėjimus apie tai, kas juos neramina ir kaip jie sprendžia savo problemas. Kaip manote, kodėl jų metu Marius vietoj to, kad pasipasakotų apie tai, kas jį neramina, pradeda elgtis panašiai kaip Frida – tampa autsaideriu?

10. Ar galėtumėte vienu sakiniu suformuluoti pagrindinę filmo mintį?